ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่องนร02660015501

ขอให้แก้ไขปัญหากรณี กลุ่มผู้พิการทางสายตาตั้งโต๊ะแสดงดนตรีเปิดหมวก บริเวณ หน้าห้างสรรพสินค้าเดอะมอลล์บางกะปิ  ถนนลาดพร้าว แขวงคลองจั่น เขตบางกะปิ จุดสังเกต บนสะพานลอยที่เชื่อมระหว่างเดอะมอลล์กับน้อมจิตต์ (ตามผู้ร้องแจ้ง) เนื่องจากผู้ร้องแจ้งว่า พบเห็นบริเวณดังกล่าวมีกลุ่มผู้พิการทางสายตาเพศหญิง(ไม่ทราบชื่อและนามสกุล) จำนวน 3 คน มีรูปร่างลักษณะตัวเล็ก สูงไม่มาก ใส่เสื้อสีส้ม (ตามผู้ร้องแจ้ง) ลักษณะคล้ายกันทั้ง 3 คน โดยมีการตั้งโต๊ะพร้อมกับเครื่องเสียง(ไมค์และลำโพง) มีกล่องวางไว้ให้บริจาค เขียนป้ายระบุไว้ว่า "คนตาบอดแห่งชาติ"  ซึ่งผู้ร้องแจ้งว่าบริเวณดังกล่าวนั้นเป็นทางเชื่อม ซึ่งมีพื้นที่ทางเดินแคบและไม่สามารถที่จะเดินผ่านไป ทำให้ขวางการเดินของบุคคลที่สัญจรในบริเวณพื้นที่ดังกล่าว ประสบปัญหาเป็นระยะเวลาประมาณ 1 เดือน จึงประสงค์ให้หน่วยงานดังกล่าวได้มีการแก้ไขปัญหาจากกรณีดังกล่าว เพื่อบรรเทาความเดือดร้อนให้กับผู้ที่สัญจรบนสะพานลอยทางเชื่อม

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata